internet vaartha 189 Views
లండన్‌ : భారత్‌ టెస్ట్‌ క్రికెట్‌ దయనీయంగా ఉందని ఇంగ్లండ్‌ మాజీ కెప్టెన్‌ ఇయాన్‌ బోథమ్‌ ఆవేదన వ్యక్తం చేశాడు.కాగా బోథమ్‌ ప్రపంచంలోనే ఆల్‌టైమ్‌ అగ్రశ్రేణి క్రికెటర్లలో ఒకరు, అలాంటి పెద్ద మనిషికి ప్రస్తుతం భారత క్రికెట్‌ తీరును చేస్తే చాలా బాధ, నిరాశగా ఉందట,ఇంగ్లండ్‌ జట్టుకు ఒకప్పుడు తిరుగులేని కెప్టెన్‌.1992లో పాకిస్థాన్‌ పర్యటనతో రిటైర్మెంట్‌ ప్రకటించిన బోథమ్‌ ఇప్పుడు భారత జట్టు క్రికెట్‌ను ఆస్వాదిస్తున్న తీరును విమర్శించారు. క్రికెట్‌ అంటే కేవలం 20 ఓవర్ల గేమ్‌ మాత్రమే కాదని,ఆ విషయాన్ని అర్థం చేసుకోవాలని,ఒకప్పుడు భారత్‌-ఇంగ్లండ్‌ జట్టు తలపడుతున్నాయంటే తనకు ఎంతో ఉద్వేగంగా అనిపించేదని,కానీ ఇప్పుడు మాత్రం అలా లేదని, గడిచిన రెండు సిరీస్‌లలో ఇంగ్లండ్‌ చేతిలో భారత్‌ జట్టు 0-4,1-3 తేడాతో ఓడిపోయింది.కాగా 2012లో స్వదేశంలో జరిగిన సిరీస్‌లో కూడా టీమిండియా ఓటమి చవి చూసింది. భారత్‌లో టస్ట్‌ క్రికెట్‌ ఏమైపోతుందని,అసలు ఈ జట్టుకు ఏమైందని బోధమ్‌ ప్రశ్నించారు.
కాగా ఈ విషయంలో భారత్‌ ఆత్మ విమర్శ చేసుకోవాలని,ఐసిసి టెస్ట్‌ ర్యాంకింగులలో భారత్‌ మూడవ ర్యాంకులో ఉన్నా,ప్రస్తుత పరిస్థితి మాత్రం దయనీయంగా ఉందని ఆవేదన వ్యక్తం చేశాడు.అసలు ఈ ర్యాంకులు ఎలా ఇస్తున్నారో అర్థం కావట్లేదని, నిజానికి ఇప్పుడు ఇంగ్లండ్‌, దక్షిణాఫ్రికా,ఆస్ట్రేలియా మంచి క్రికెట్‌ ఆడుతున్నాయని ఎందుకు ముందు లేవన్నారు. ఈ సంవత్సరం నవంబర్‌,డిసెంబర్‌ నెలల్లో ఇంగ్లండ్‌ జట్టు భారత్‌లో పర్యటించాల్సి ఉంది.ఆ పర్యటనలో అయిదు టెస్టులు ఆడతారు.